96/81/EY: Komission päätös, tehty 12 päivänä tammikuuta 1996, päätösten 92/260/ETY, 93/196/ETY, 93/197/ETY ja 94/467/EY muuttamisesta niiden urospuolisten hevoseläinten luokkien osalta, joita koskevat vaatimukset hevoseläinten virusarteriitista (ETA:n kannalta merkityksellinen teksti)



Virallinen lehti nro L 019 , 25/01/1996 s. 0053 - 0055



KOMISSION PÄÄTÖS, tehty 12 päivänä tammikuuta 1996, päätösten 92/260/ETY, 93/196/ETY, 93/197/ETY ja 94/467/EY muuttamisesta niiden urospuolisten hevoseläinten luokkien osalta, joita koskevat vaatimukset hevoseläinten virusarteriitista (ETA:n kannalta merkityksellinen teksti) (96/81/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan b kohdan ii alakohdan, 16 artiklan ja 19 artiklan ii alakohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan c alakohdan, sekä katsoo, että eläinlääkintäalan tiedekomitean kuulemisen jälkeen niistä urospuolisten hevoseläinten luokista, joihin sovelletaan vaatimuksia hevoseläinten virusarteriitista, määrättiin komission päätöksessä 95/329/EY (3), eläinten terveyttä koskevista vaatimuksista ja eläinlääkintätodistuksista rekisteröityjen hevosten tilapäisessä tuonnissa sekä rekisteröityjen hevosten ja jalostukseen ja kasvatukseen tarkoitettujen hevosten tuonnissa määrätään vastaavasti komission päätöksissä 92/260/ETY (4) ja 93/197/ETY (5), sellaisina kuin ne molemmat ovat viimeksi muutettuina päätöksellä 95/323/EY (6), ja teurashevosten tuonnissa komission päätöksessä 93/196/ETY (7), sellaisena kuin se on viimeksi muutettuna päätöksellä 95/322/EY (8), terveystakeiden vahvistamisesta hevoseläinten kuljettamiseksi yhdestä kolmannesta maasta toiseen kolmanteen maahan direktiivin 91/496/ETY 9 artiklan 1 kohdan c alakohdan mukaisesti määrätään komission päätöksessä 94/467/EY (9), komission päätökset 92/260/ETY, 93/196/ETY, 93/197/ETY ja 94/467/EY on vastaavasti muutettava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan kunkin terveystodistuksen A, B, C, D ja E, jotka ovat komission päätöksen 92/260/ETY liitteessä II, luvussa "III Terveystodistukset" olevan e kohdan v alakohta seuraavasti: "v) jos edellä kuvailtu hevonen on yli 180 päivän ikäinen urospuolinen eläin, joko hevoseläinten virusarteriitti on virallisesti todettu viimeisten kuuden kuukauden aikana (3), tai - eläimelle tehtiin verinäytteen avulla . . . päivänä (5) virusneutralisaatiokoe hevoseläinten virusarteriitin toteamiseksi lähettämistä edeltäneiden 21 päivän aikana, ja tämän kokeen tulos oli negatiivinen laimennussuhteella 1/4, tai eläimen siemennestenäytteestä tehtiin . . . päivänä (5) viruksen eristämiskoe hevoseläinten virusarteriitin toteamiseksi lähettämistä edeltäneiden 21 päivän aikana, ja tämän kokeen tulos oli negatiivinen (3) (4), tai - eläin rokotettiin . . . päivänä (5) hevoseläinten virusarteriittia vastaan virallisen eläinlääkärin valvonnassa toimivaltaisen viranomaisen hyväksymällä rokotteella käyttäen yhtä kolmesta alla olevasta ohjelmasta perussuojausta varten ja eläin on rokotettu uudelleen säännöllisin välein (3) (4). Ohjelmat perussuojausta varten hevoseläinten virusarteriittia vastaan: Ohje: Viivatkaa yli rokotusohjelmat, jotka eivät päde edellä kuvailtuun eläimeen. a) Rokotus suoritettiin, tämä tapahtui päivänä, jona otettiin virusneutralisaatiokokeella myöhemmin negatiiviseksi laimennussuhteella 1/4 osoittautunut verinäyte. b) Rokotus suoritettiin virkaeläinlääkärin valvonnassa korkeintaan 15 päivää kestäneen, verinäytteen ottamisesta alkaneen eristämisen kuluessa, jonka aikana tämän kokeen tulos osoittautui negatiiviseksi laimennussuhteella 1/4. c) Rokotus suoritettiin, kun eläin oli 180-270 päivän ikäinen, virallisen eläinlääkärin valvomassa eristyksessä. Eristyskauden aikana kahden verinäytteen, joiden välillä oli vähintään 10 päivää, vasta-ainepitoisuudet osoittautuivat vakaiksi tai laskeviksi viruksen eristämiskokeessa hevoseläinten virusarteriitin toteamiseksi." 2 artikla Muutetaan päätös 93/196/ETY seuraavasti: 1. Poistetaan liitteessä I olevan luvun "III Terveystiedot" e kohdan v alakohta. 2. Korvataan liitteessä II olevan luvun "III Terveystiedot" e kohdan v alakohta seuraavasti: "v) jos edellä kuvailtuun hevoseläinlähetykseen kuuluu yli 180 päivän ikäisiä urospuolisia eläimiä, joko hevoseläinten virusarteriittia ei ole virallisesti todettu viimeisten kuuden kuukauden aikana (4), tai - urospuolisille eläimille tehtiin verinäytteiden avulla . . . päivänä (5) virusneutralisaatiokoe hevoseläinten virusarteriitin toteamiseksi lähettämistä edeltäneiden 21 päivän aikana, ja näiden kokeiden tulokset olivat negatiiviset kussakin tapauksessa laimennussuhteella 1/4 (4), tai eläinten siemennestenäytteistä tehtiin . . . päivänä (5) viruksen eristämiskoe hevoseläinten virusarteriitin toteamiseksi lähettämistä edeltäneiden 21 päivän aikana, ja näiden kokeiden tulokset olivat negatiiviset kussakin tapauksessa (4), tai - urospuoliset eläimet rokotettiin . . . päivänä (5) hevoseläinten virusarteriittia vastaan virallisen eläinlääkärin valvonnassa toimivaltaisen viranomaisen hyväksymällä rokotteella käyttäen yhtä kolmesta alla olevasta ohjelmasta perussuojausta varten (4) ja eläimet on rokotettu uudelleen säännöllisin välein. Ohjelmat perussuojausta varten hevoseläinten virusarteriittia vastaan: Ohje: - Viivatkaa yli rokotusohjelmat, jotka eivät päde edellä kuvailtuihin eläimiin. - Osoittakaa asianmukaisin todistuksin tulokset ennen rokotusta ja rokotuksen jälkeen sekä rokotus. - Eritelkää tarpeen mukaan yksilöityjen eläimien yksilöllinen rokotusohjelma. a) Rokotus suoritettiin päivänä, jona otettiin myöhemmin negatiiviseksi laimennussuhteella 1/4 osoittautunut verinäyte. b) Rokotus suoritettiin virkaeläinlääkärin valvonnassa korkeintaan 15 päivää kestäneen, verinäytteen ottamisesta alkaneen eristämisen kuluessa, jonka aikana tämän kokeen tulos osoittautui virusneutralisaatiokokeella negatiiviseksi laimennussuhteella 1/4. c) Rokotus suoritettiin, kun eläin oli 180-270 päivän ikäinen, virallisen eläinlääkärin valvomassa eristyksessä. Eristyskauden aikana kahden verinäytteeen, joiden välillä oli vähintään 10 päivää, vasta-ainepitoisuudet osoittautuivat vakaiksi tai laskeviksi viruksen eristämiskokeessa hevoseläinten virusarteriitin toteamiseksi." 3 artikla Muutetaan komission päätös 93/197/ETY seuraavasti: 1. Korvataan kunkin terveystodistuksen A, B, C, D ja E luvussa "III Terveystodistukset" olevan e kohdan v alakohta seuraavasti: "v) jos edellä kuvailtu hevoseläin on yli 180 päivän ikäinen urospuolinen eläin, joko hevoseläinten virusarteriittia ei ole virallisesti todettu viimeisten kuuden kuukauden aikana (*), tai - eläimelle tehtiin verinäytteen avulla . . . päivänä (4) virusneutralisaatiokoe hevoseläinten virusarteriitin toteamiseksi lähettämistä edeltäneiden 21 päivän aikana, ja tämän kokeen tulos oli negatiivinen laimennussuhteella 1/4 ( ), tai - eläimen siemennestenäytteestä tehtiin . . . päivänä (4) viruksen eristämiskoe hevoseläinten virusarteriitin toteamiseksi lähettämistä edeltäneiden 21 päivän aikana, ja tämän kokeen tulos oli negatiivinen ( ), tai - eläin rokotettiin . . . päivänä (4) hevoseläinten virusarteriittia vastaan virkaeläinlääkärin valvonnassa toimivaltaisen viranomaisen hyväksymällä rokotteella käyttäen yhtä kolmesta alla olevasta ohjelmasta perusrokotusta varten ( ) ja eläin on rokotettu uudelleen säännöllisin välein. Ohjelmat perusrokotusta varten hevoseläinten virusarteriittia vastaan: Ohje: - Viivatkaa yli rokotusohjelmat, jotka eivät päde edellä kuvailtuun eläimeen. - Osoittakaa asianmukaisin todistuksin tulokset ennen rokotusta ja rokotuksen jälkeen sekä uusintarokotus. a) Rokotus suoritettiin, tämä tapahtui päivänä, jona otettiin myöhemmin negatiiviseksi laimennussuhteella 1/4 osoittautunut verinäyte. b) Rokotus suoritettiin, tämä tapahtui virallisen eläinlääkärin valvonnassa korkeintaan 15 päivää kestäneen, verinäytteen ottamisesta alkaneen eristämisen kuluessa, jonka aikana tämän kokeen tulos osoittautui virusneutralisaatiokokeella negatiiviseksi laimennussuhteella 1/4. c) Rokotus suoritettiin, kun eläin oli 180-270 päivän ikäinen, virallisen eläinlääkärin valvomassa eristyksessä. Eristyskauden aikana kahden verinäytteeen, joiden välillä oli vähintään 10 päivää, vasta-ainepitoisuudet osoittautuivat vakaiksi tai laskeviksi viruksen eristämiskokeessa hevoseläinten virusarteriitin toteamiseksi."2. Korvataan terveystodistusten A ja B osalta ehdollinen merkki "( )" luvulla "(2)" ja terveystodistuksissa C, D ja E luvulla "(3)". 4 artikla Korvataan komission päätöksen 94/467/EY 1 artiklan 2 kohdassa olevat sanat "Mainittuun todistukseen on otettava . . . terveystodistuksen I, II ja III kohta." sanoilla "Mainittuun todistukseen on otettava . . . terveystodistuksen I, II ja III kohta lukuun ottamatta e kohdan v alakohtaa." 5 artikla Tätä päätöstä sovelletaan viidennestätoista päivästä lähtien tämän päätöksen tiedoksi antamisesta jäsenvaltioille. 6 artikla Tämä päätös on osoitettu kaikille jäsenvaltioille. Tehty Brysselissä 12 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 42 (2) EYVL N:o L 268, 24.9.1991, s. 56 (3) EYVL N:o L 191, 12.8.1995, s. 36 (4) EYVL N:o L 130, 15.5.1992, s. 67 (5) EYVL N:o L 86, 6.4.1993, s. 16 (6) EYVL N:o L 190, 11.8.1995, s. 11 (7) EYVL N:o L 86, 6.4.1993, s. 7 (8) EYVL N:o L 190, 11.8.1995, s. 9 (9) EYVL N:o L 190, 26.7.1994, s. 28